open-index/open-wikipedia-markdown huggingface dataset:
Constanza

**Constanza** () é unha cidade universitaria de máis de 82.000 habitantes. Está situada na beira oeste do Lago Constanza no recuncho suroeste de Alemaña, no Estado de Baden-Württemberg. Fai fronteira ademais con Suíza.

## Localización 
Constanza está situada no Lago Constanza (en alemán *Bodensee*). O río Rin, que nace nos Alpes Suízos, pasa a través do logo Constanza e ao abandonalo, considerabelmente maior, flúe baixo unha ponte que conecta as dúas partes da cidade.

Ao norte do río atópase a maior parte da cidade, con áreas residenciais, industriais e a Universidade de Constanza; mentres que na parte sur está o casco antigo e o centro administrativo e comercial, ademais das instalación da *Hochschule* ou Universidade de Ciencias Aplicadas. Transbordadores de automóbiles cruzan o lago e dan acceso a Meersburg, e un Catamarán proporciona servizo a peóns cara Friedrichshafen. Ao sur, ás beiras da cidade vella, atópase a cidade suíza Kreuzlingen.

## Subdivisións 
miniatura|100px|esquerda|Subdivisións
Constanza está dividida en quince distritos:

## Historia 
De 1414 a 1418 celebrouse nesta cidade o *Concilio de Constanza*, que deu fin ao Cisma de Occidente.

A comezos do século XIX e como consecuencia das guerras Napoleónicas, o territorio que comprende esta cidade pasou a formar parte da Confederación do Rin e tralo congreso de Viena adheriuse á Confederación Xermánica.

## Economía 
O encanto de Constanza, que foi unha das poucas cidades do país que non foi destruída durante a segunda guerra mundial, atrae a visitantes de todo o estado e en particular de Stuttgart. Ademais Constanza constitúe unha das principais pontes para os intercambios comerciais entre Suíza e a Unión Europea.

## Transporte 
Constanza está servida polas principais vías de ferrocarril cara ao oeste até Singen con conexión con tódalas partes de Alemaña, e cara ao sur a Suíza, conectando coas principais rutas en Weinfelden. Os servizos son proporcionados pola Deutsche Bahn e pola compañía suíza Thurbo e a súa filial alemá. O aeroporto máis próximo está en Friedrichshafen, ao que se pode chegar rapidamente grazas a un servizo de transbordador que cruza o lago, o cal conecta a cidade con outras vilas na beira do mesmo. O aeroporto opera fundamentalmente con voos domésticos, mais conta cunha liña co aeroporto londiniense de Stansted. Os aeroportos internacionais máis próximos son o de Stuttgart, Basilea e Zürich, o cal ten un tren directo con Constanza. Os servizos de autobuses urbanos son proporcionados por SüdbadenBus GmbH.

Ademais Constanza e Friedrichshafen están conectadas por dous (en pronto por tres) catamaráns dende 2005 *Constance* e *Fridolin*.

## Notas 
## Véxase tamén 
### Ligazóns externas 
* Sitio Web Oficial  
*Konstanz: Historia e imaxes 
* Universidade de Constanza 
* Universidade de Ciencias Aplicadas 
* Fotografías de Constanza 
* Páxina de fotografías de Constanza
* Fotos do Entroido de Constanza 
* Comunidade de Internet de Constanza
* O Suedkurier, xornal de Constanza
Constanza (homónimos)

**Constanza** pode referirse a:

***Constanza**, lugar da parroquia da Azúmara, no concello de Castro de Rei;
***Constanza**, cidade do sur de Alemaña.
* O **lago Constanza**.
* O **concilio de Constanza** (1415).

**Costanza** pode referirse a:
***Costanza de Castro** (1454-1485), aristócrata galega de finais do século XV.
***Costanza** (1354-1394), duquesa de Lancaster, filla de Pedro I de Castela.
Cernado

Como topónimo **Cernado** pode referirse a:

;En Galiza
***Cernado**, parroquia do concello de Manzaneda;
****Cernado**, lugar de dita parroquia;
***Cernado**, lugar da parroquia de Salgueiros, no concello de Dumbría;
***Cernado**, lugar da parroquia de Traba, no concello de Laxe;
***Cernado**, lugar da parroquia de Ourol, no concello de Ourol;
***Cernado**, lugar da parroquia de Xerdiz, no concello de Ourol;
***Cernado**, lugar da parroquia de Vilapedre, no concello de Vilalba.

## Véxase tamén
### Outras páxinas
***Cernadelo**, lugar da parroquia de Santa Mariña de Presqueiras, no concello de Forcarei;
***Cernedo**, lugar da parroquia da Barcia do Seixo, no concello da Lama.
Cernados

O topónimo **Cernados** pode referirse a:

;En Galiza
***Cernados**, lugar da parroquia de Cerdedo, no concello de Cerdedo-Cotobade;
***Cernados**, lugar da parroquia de Corvelle, no concello de Vilalba.

## Véxase tamén
### Outras páxinas
***Cernades**, lugar da parroquia de Cabral, no concello de Vigo.
Cernadas

O termo **Cernadas** (da voz medieval **cinerata*, do latín ) indica unha terra queimada para o seu poboamento. 

Como topónimo, pode referirse a:

;En Galiza
***Cernadas**, lugar da parroquia de Avión, no concello de Avión;
***Cernadas**, lugar da parroquia de Penarrubia, no concello de Baralla;
***Cernadas**, lugar da parroquia de Santa Xiá de Monfero, no concello de Monfero;
***Cernadas**, lugar da parroquia de Buscás, no concello de Ordes;
***Cernadas**, lugar da parroquia do Freixo de Sabardes, no concello de Outes;
***Cernadas**, lugar da parroquia de Portomouro, no concello de Val do Dubra;
***Cernadas**, lugar da parroquia de Mezonzo, no concello de Vilasantar;
***As Cernadas**, lugar da parroquia de Oza, no concello da Coruña.
***As Cernadas**, lugar da parroquia de Churío, no concello de Irixoa;
***As Cernadas**, lugar da parroquia de Montemaior, no concello da Laracha;
***As Cernadas**, lugar da parroquia de Filgueira de Traba, no concello de Oza-Cesuras;
***As Cernadas**, lugar da parroquia de Lérez, no concello de Pontevedra;
***As Cernadas**, lugar da parroquia de Xuño, no concello de Porto do Son;
***As Cernadas**, lugar da parroquia de Lira, no concello de Salvaterra de Miño;
***As Cernadas**, lugar da parroquia de Setecoros, no concello de Valga;
***As Cernadas**, lugar da parroquia de Santa Cristina de Cobres, no concello de Vilaboa;
***As Cernadas**, lugar da parroquia de Ladra, no concello de Vilalba;
***As Cernadas**, lugar da parroquia de Cabreiros, no concello de Xermade;
***Cernadas de Abaixo**, lugar da parroquia de Vilamateo, no concello de Vilarmaior;
***Cernadas de Arriba**, lugar da parroquia de Vilamateo, no concello de Vilarmaior;
***As Acernadas**, lugar da parroquia de Lagoa, no concello de Alfoz.
***As Acernadas**, lugar da parroquia de Santa Cristina, no concello de Cospeito.

Amais, como apelido pode referirse a:

***Diego Antonio Cernadas de Castro**, sacerdote e escritor galego, máis coñecido como **O Cura de Fruíme** (1702-1777).

## Notas
## Véxase tamén
### Outras páxinas
***Cernades**, lugar da parroquia de Cabral, no concello de Vigo.
Ian Murdock

**Ian Murdock**, nado o 28 de abril de 1973 en Constanza e finado o 28 de decembro de 2015, foi un enxeñeiro alemán de computación. Foi o fundador e primeiro líder do proxecto Debian GNU/Linux.

## Traxectoria 
En 1993 escribiu o manifesto Debian mentres estudaba na Universidade Purdue, onde en 1996 obtivo a súa licenciatura. A palabra Debian provén da combinación do nome da súa entón noiva Debra (agora a súa ex-esposa) e o seu, por tanto, Deb (ra) e Ian. Fundou tamén a empresa Progeny Linux Systems.

## Notas 
## Véxase tamén
Cordilleira do Xura

miniatura|Foto satélite do Xura.
A **cordilleira do Xura** é un sistema montañoso situado ao norte dos Alpes, entre Francia e Suíza. No seu punto máis alto alcanza os 1.718 msnm.

En Francia, cobre esencialmente a rexión do Franco Condado e esténdese á rexión Ródano-Alpes, ao leste do departamento do Ain e ao noroeste do Departamento de Savoia (''chaîne de l'Epine et dent du Chat''). En Suíza, esténdese sobre a fronteira oeste con Francia, polos cantóns de Basilea, Soleura, Xura, Berna, Neuchâtel e Vaud. En Alemaña o Xura continua co Xura Suabo, o Xura Francón e o Xura Bávaro.

## Particularidades 
O Xura deu o seu nome a unha era soada do noso planeta, o Xurásico. Neste período formáronse as súas montañas.

As montañas do Xura, constituídas por rocas calcarias xeralmente porosas, non poden reter a auga no seu seo. De tal forma, no Xura de Vaud, a excepción do Val de Joux, é difícil de atopar o máis insignificante manancial ou cavar un pozo para abastecerse de auga. Por conseguinte, a rexión do Xura está escasamente habitada e as súas terras utilízanse polos gandeiros do chairo como terras de pastoreo no verán. Algúns refuxios de pastores, na parte Suíza, foron reconvertidos en restaurantes típicos.

## Picos máis importantes 
* Crêt de la Neige (Ain, Francia; 1.718 m).
* Le Reculet (Ain, Francia; 1.717 m).
* Colomby de Gex (Ain, Francia; 1.688 m).
* Mont Tendre (Vaud, Suíza; 1.679 m).
* La Dôle (Vaud, Suíza; 1.677 m).
* Le Grand Crêt d'Eau (Ain, Francia; 1.621 m).
* Le Chasseron (Vaud, Suíza; 1.607 m).
* Le Chasseral (Berna, Suíza; 1.607 m).
Cernada

O termo **Cernada** (da voz medieval **cinerata*, do latín ) indica unha terra queimada para o seu poboamento.

Como topónimo, pode referirse a:

;En Galiza
***Cernada**, lugar da parroquia de Couzadoiro, no concello de Ortigueira;
***Cernada**, lugar da parroquia de Naraío, no concello de San Sadurniño.
***A Cernada**, lugar da parroquia de Seivane de Vilarente, no concello de Abadín;
***A Cernada**, lugar da parroquia de Montecubeiro, no concello de Castroverde;
***A Cernada**, lugar da parroquia de Rocas, no concello de Esgos;
***A Cernada**, lugar da parroquia de Vincios, no concello de Gondomar;
***A Cernada**, lugar da parroquia de Muñís, no concello de Navia de Suarna;
***A Cernada**, lugar da parroquia de San Xosé de Ribarteme, no concello das Neves;
***A Cernada**, lugar da parroquia do Sisto, no concello de Ourol;
***A Cernada**, lugar da parroquia de Augas Santas, no concello de Palas de Rei;
***A Cernada**, lugar da parroquia do Deveso, no concello das Pontes de García Rodríguez.

## Notas
## Véxase tamén
### Outras páxinas
***Cerneda**, parroquia do concello de Abegondo.
Lørenskog

**Lørenskog** é un  concello do condado de Akershus. Limita polo norte con Skedsmo polo leste con Rælingen, polo sur con Enebakk e polo oeste con Oslo. Kjenn é o centro administrativo do concello.
miniatura|centro|275px|Igrexa de Lørenskog
## Lugares 
*Fjellhamar, Hanaborg, Fjellsrud, Lørdagsrud, Nordbyhagen, Bredde e Kurland no noroeste, norte e nordeste. 
*Solheim, Skårer, Rasta, Rolvsrud, Vallerud, Visperud e Thurmanskogen no sueste.
*Kjenn Robsrud, Løkenåsen, Skåreråsen, Finstadjordet, Hammer, Norli, Sørli e Losby no suroeste.
miniatura|esquerda|300px|Skåreråsen
Surribas

O topónimo **Surribas** pode referirse a:

;En Galiza
***Surribas**, lugar da parroquia de Adá, no concello de Chantada;
***Surribas**, lugar da parroquia de Froufe, no concello do Irixo;
***Surribas**, lugar da parroquia de San Cosmede de Cusanca, no concello do Irixo;
***Surribas**, lugar da parroquia de Albá, no concello de Palas de Rei.

## Véxase tamén
### Outros artigos
***Surribos**, lugar da parroquia de Abelleira, no concello de Muros.
Wiesloch

**Wiesloch** é unha cidade alemá, situado ao norte do Estado de Baden-Württemberg, 13&nbsp;km ao sur de Heidelberg.

A Batalla de Weisloch foi preto da vila, o 27 de abril de 1622, durante a guerra dos Trinta Anos.

Durante a reformación da área nos anos 70 do século XX a poboación de Wiesloch excedía os 20.000 habitantes. Converteuse nun "Große Kreisstadt" o 1 de xaneiro de 1973, cando Altwiesloch, Baiertal, Frauenweiler e Schatthausen xuntáronse coa cidade para formar o presente municipalidade. Wiesloch está irmandada con Sturgis, Míchigan, Estados Unidos e coa cidade portuguesa de Amarante.

A farmacia da cidade de Wiesloch foi a primeira gasolineira do mundo, xa que Bertha Benz parou aí o 5 de agosto de 1888, na viaxe inaugural para encher o depósito do primeiro automóbil que inventou o seu esposo, Karl Benz.
Os mortos van á présa

***Os mortos van á présa*** (en ; nalgunhas fontes traducido ao galego como *Os mortos van ás présas*) é un filme galego dirixido e escrito por Ángel de la Cruz que se estreou o 13 de marzo de 2009. Conta cun equipo case integramente galego, agás a actriz Neus Asensi, unha das protagonistas. Foi rodado en Ribadeo (provincia de Lugo), onde tivo lugar a estrea. A rodaxe tivo que ser suspendida no verán de 2006 por problemas de financiamento, retomándose tempo máis tarde.

O papel de Cándido ía facelo Fernando Fernán Gómez, que morreu antes da rodaxe e foi substituído por Jean-Claude Guimard.

## Sinopse 
O filme narra as historias de tres parellas pertencentes a distintas xeracións, cunha vila mariñeira e as crenzas da Galicia tradicional como fondo. A historia comeza cando unha camioneira chega á vila e o seu vehículo queda atrancado nunha ponte, o que impide o traslado do cadaleito dun home acabado de finar ese mesmo día.

## Personaxes 
* Chete Lera	(Filomeno)
* Belén Constenla (Venancia)
* Neus Asensi (Irene)
* Manuel Manquiña (Gerónimo)
* Sergio Bermúdez (César)
* María Castro (María)
* Gonzalo Uriarte (Fermín)
* Ernesto Chao (Cifuentes)
* Xosé Manuel Olveira "Pico" (Ramón)
* Berta Ojea (Maruxa)
* Luma Gómez (Aniña)
* Antonio Durán "Morris" (Don Daniel)
* Antonio Mourelos (Don Matías)
* Manuel Lourenzo (Paco)
* Xosé Bonome (Josito)
* Finola Vázquez (Roxelia)
* Jean-Claude Guimard (Papá Cándido)
* Rosa Álvarez (Carmiña)
* Santi Prego (sacristán)
* Silvana Counago (Nerea)
* Isabel Risco (Presentadora)
* Paco Lodeiro (Presentador)

## Galardóns e nomeamentos 
O filme obtivo 20 nomeamentos ós Premios Mestre Mateo 2008, dos cales gañou 9: mellor longametraxe, mellor dirección de produción (María Liaño), mellor dirección de fotografía (Suso Bello), mellor maquillaxe e peruquería (Raquel Fidalgo e Rosana Teijeiro), mellor deseño de vestiario (Saturna), mellor son (Carlos Faruolo), mellor interpretación masculina protagonista (Chete Lera), mellor interpretación feminina secundaria (Belén Constenla) e mellor interpretación masculina secundaria (Xosé Manuel Olveira "Pico").

### Premios Mestre Mateo 
## Véxase tamén 
### Ligazóns externas 
* Páxina oficial
* Axencia Audiovisual Galega
* AVG
* IMDb
Walldorf

**Walldorf** e unha cidade alemá situada a 10&nbsp;km ao sur de Heidelberg, no distrito de Rhein-Neckar, no estado federal de Baden-Württemberg. Nela mestúranse as súas vellas rúas co sector máis moderno, sede de numerosas empresas de alta tecnoloxía.

## Historia e características 
Walldorf é probabelmente mellor coñecida hoxe en día xa que na cidade atópase a sede da maior compañía de software de Europa, a SAP, mais tamén é o lugar de nacemento do millonario John Jacob Astor, que no momento da súa morte era o home máis rico dos Estados Unidos. OS descendentes da familia Astor perpetuaron a versión americanizada da vila: *Waldorf*, nos nomes dos famosos hoteis Waldorf-Astoria e da ensalada Waldorf. É tamén orixe do nome *Pedagoxía Waldorf*, sistema educativo orixinado nas concepcións do filósofo e educador Rudolf Steiner.

A cidade tamén está nomeada, aínda que non co seu nome actual, na novela de John le Carré *Amigos absolutos* ("Absolute Friends"), gran parte da cal está ambientada en Heidelberg.

Walldorf tamén foi anfitrión do Mundial de Fútbol de 2006 xa que brindou hospedaxe á selección de Costa Rica do 9 ao 21 de xuño.

## Xeografía 
A cidade máis próxima, ao leste da cidade, é Wiesloch. Ambas cidades están fortemente ligadas economicamente. Outro municipios adxacentes son: Sandhausen, Leimen, Nußloch, St. Leon-Rot e Reilingen. O nome da estación de tren é Wiesloch-Walldorf, e está localizada entre as dúas cidades.

## Historia 
O asentamento foi nomeado por primeira vez en 770 como *Waltorf*. O Palatinado do Rin recibiu á cidade como feudo Imperial en 1230. Posteriormente sufriu moito durante a guerra dos Trinta Anos e foi completamente destruída en 1689. A zona foi asentada de novo por refuxiado relixiosos, entre eles os antepasados de John Jacob Astor, valdenses do Piemonte. En 1843 viu a construción do Rheintalbahn (liña férrea alemá), o que supuxo un gran pulo económico á zona. En 1901 o Gran Duque Federico I de Baden concedeu privilexios a Walldorf. Despois da segunda guerra mundial a creación da Heidelberger Druckmaschinen e da SAP convertérona nunha das cidades máis prósperas da Alemaña.

## Cidades irmandadas 
*  Astoria, Oregón, Estados Unidos, dende 1963.
*  Kırklareli, Turquía, dende 1970.
*  Saint-Max, Francia, dende 1985.
*  Waldorf, Maryland, Estados Unidos, dende 2002.
*  Freeport, Nova York, Estados Unidos, dende 2003.
Nebulosa de emisión

[miniatura|Unha nebulosa planetaria, aquí representada pola [Nebulosa do Anel, é un exemplo de nebulosa de emisión.]]
Unha **nebulosa de emisión** e unha nube de gas ionizado (*ex.* o plasma) que emite luz en varias cores. A fonte máis común de ionización son os fotóns de alta enerxía emitidos por unha estrela activa próxima. Entre os diversos tipos de nebulosas de emisión podemos atopa-la Rexión H II, a cal é un lugar de formación de novas estrelas e estrelas masivas que son fonte de fotóns ionizados; e é tamén o berce de nebulosas planetarias, onde estrelas moribundas que se desprenderon das súas capas externas, quentan co seu núcleo moi activo (agora exposto e sen capas externas) directamente o gas remanente que fica ó seu redor (proveniente das súas capas externas), ionizando o mesmo.

## Información xeral 
Frecuentemente, unha estrela nova ioniza parte da nube da cal naceu (case sempre é unha estrela masiva), as estrelas quentes poden tamén acadar un nivel de emisión de enerxía o suficientemente alto para ionizar parte dunha nube de gas. En moitas nebulosas de emisión un cúmulo estelar o completo de estrelas novas poden estar facendo o traballo ó unísono.

A cor dunha nebulosa depende da composición química e do grao de ionización da mesma. Debido á predominancia do hidróxeno no gas interestelar, e o seu relativamente baixo nivel de enerxía de ionización, moitas das nebulosas de emisión amósanse vermellas debido as fortes emisión das series de Balmer. Se hai máis enerxía dispoñible, outros elementos poden ser ionizados, amosándose así nebulosas verdes ou azuis. Examinado o espectro da nebulosa, os astrónomos poden deduci-la súa composición química. A meirande parte das nebulosas de emisión teñen ó redor dun 90% hidróxeno, con trazas de helio, osíxeno, nitróxeno, e outros elementos.

Algunhas das máis prominentes nebulosas de emisión visibles do hemisferio norte son a Nebulosa de Norteamérica (NGC 7000) e a Nebulosa do Velo (NGC 6960/6992) na constelación de Cygnus, e no hemisferio sur están coma exemplo a Nebulosa da Lagoa (M8 / NGC 6523) na constelación de Saxitario e a Nebulosa de Orión (M42). Máis no interior do hemisferio sur está a Nebulosa de Carina (NGC 3372).

As nebulosas de emisión a miúdo teñen areas escuras coma resultado de nubes de po interestelar que son opacas. A combinación de nebulosas de emisión con nubes de opacas de po crean fermosos obxectos astronómicos, e moitas destas nebulosas tomaron o nome dos obxectos ós que se asemellaban, coma a Nebulosa de Norteamérica ou a Nebulosa do Cornete.

Algunhas nebulosas poden ser ó tempo nebulosas de reflexión e de emisión tal coma a Nebulosa Trífida.

## Notas 
## Véxase tamén 
### Outros artigos 
* Nebulosa de reflexión
* Nebulosa escura
* Nebulosa difusa
* Nebulosa planetaria
Michigan State Spartans

|-
| colspan="2" bgcolor="white" align="center" | 140px
|-
| **División**
| bgcolor=#EEEEEE| División I da NCAA 
|-
| **Subdivisión no fútbol americano**
| bgcolor=#EEEEEE| Football Bowl Subdivision (FBS)
|-
| **Conferencia**
| bgcolor=#EEEEEE| Big Ten Conference e Central Collegiate Hockey Association
|-
| **Alcume**
| bgcolor=#EEEEEE| *Spartans* 
|-
| **Mascota**
| bgcolor=#EEEEEE| *Sparty*
|-
| **Estadio de fútbol americano**
| bgcolor=#EEEEEE| Spartan Stadium(75.005 espectadores)
|-
| **Pavillón de baloncesto**
| bgcolor=#EEEEEE| Breslin Student Events Center (14.992 espectadores)
|-
| colspan="2" bgcolor="white" align="center" | 300px
|}
Os **Michigan State Spartans** son o equipo deportivo da Universidade Estatal de Míchigan. Os equipos dos Spartans participan nas competicións universitarias organizadas pola NCAA, e forman parte da Big Ten Conference e da Central Collegiate Hockey Association. O programa deportivo da universidade conta con 22 deportes diferentes.

O equipo de fútbol americano, de gran tradición en Míchigan, formouse en 1884 e gañou o título nacional en 1951, 1955, 1957 e 1966. O equipo de baloncesto tamén ten a súa historia, iniciada co gran Magic Johnson na mítica final da NCAA ante Indiana State de Larry Bird. En 2000 tamén se alzaron co título. O 13 de decembro de 2003, Michigan State e Kentucky xogaron o partido con máis espectadores na historia do baloncesto, 78.129 no Ford Field, un estadio de Detroit. Kentucky gañou 79-74. No hockei sobre xeo tamén se bateu ese récord, con 74.554 espectadores no ano 2001.

## Ligazóns externas 
* Web Oficial MSU
Bruchsal

**Bruchsal** é unha cidade de Alemaña, no estado federal de Baden-Württemberg cunha poboación de 44.104 habitantes, 20&nbsp;km do norte de Karlsruhe, é a cidade máis grande desta comarca. A vila é coñecida por ser o mercado máis grande de espárragos de Europa.

## Historia 
### Cambios de Municipio 
Á cidade de Bruchsal agregáronselle ao longo dos anos diferentes municipios da zona, que anteriormente pertencían á provincia de Bruchsal e agora á cidade.
* 1 de xullo de 1971: a cidade de Obergrombach e zonas de Untergrombach
* 1 de xullo de 1972: a zona de Büchenau e Helmsheim
* 1 de outubro de 1974: a cidade de Heidelsheim

## Edificios e monumentos 
miniatura|300px|Bruchsaler Schloss
O edificio por excelencia da cidade é o *Château of Bruchsal*, palacio de estilo barroco, residencia do príncipe-bispo de Speyer, que comezou a construírse no ano 1720 da man do do arquitecto Maximilian von Welsch. É de destacar no seu interior a escaleira barroca, deseño orixinal de Balthasar Neumann, que se considera un dos mellores exemplos de escaleiras no seu estilo.

Tamén atopamos o *Belvedere*, unha casa de campo situada no xardín municipal. Dende ela tense o bo punto de vista da cidade.

## Educación 
Na cidade atópase a International University of Germany, unha das universidades privadas con máis fama de Alemaña.

## Política 
### Armas da cidade 
As armas da cidade, empregadas dende hai moitos séculos, mostran unha cruz de prata en fondo azur cunha bola prateada no recuncho superior esquerdo. As cores do escudo son as da cidade, o branco e o azul. A cruz representa a *Speyerische Kreuz* xa que até o ano 1803 foi a cidade residencial do príncipe-bispo Speyer. A bóla superior é posibelmente unha errata transmitido ao longo dos anos, debido a que nas representacións antigas das armas esta non aparece.

### Cidades Irmandadas 
A cidade de Bruchsal mantén relaciones de irmandade con outras cidades do mundo:
*  Sainte Menehould (Francia) dende 1965.
*  Cwmbran, (Gales, Reino Unido) dende 1979.
*  Sainte Marie-aux-Mines (Francia) dende 1989.

## Véxase tamén
### Ligazóns externas 
* Páxina Web Oficial 
* Almanaque cos congresos anuais en Bruchsal
* Sitio Web Oficial do Castelo
Rexión de Karlsruhe

A **Rexión de Karlsruhe** (en alemán: Regierungsbezirk Karlsruhe) é unha das catro rexións administrativas (Regierungsbezirk) do estado de Baden-Württemberg, Alemaña, localizada ao noroeste do estado. A súa capital é a cidade de Karlsruhe.

Subdivídese en tres subrexións ou asociacións rexionais (*Regionalverband*): Mittlerer Oberrhein, Unterer Neckar e Nordschwarzwald.

Ten unha área de 6919,17&nbsp;km² e unha poboación de 2.738.866 habitantes (2008).

## Xeografía 
A rexión de Karlsruhe atópase ao noroeste do estado de Baden-Württemberg e foi chamada até o 31 de decembro de 1972 *rexión de Nordbaden*.

Limita ao sur coa Rexión de Friburgo, ao oeste con Renania-Palatinado, ao norte con Hesse e ao leste coa Rexión de Stuttgart. A súa extensión e límites actuais foron definidos na reforma territorial e administrativa do 1 de xaneiro de 1973.

## Política 
Os presidentes da rexión de Karlsruhe, dende 1975, foron:

* 1975 - 1985: Trudpert Mülle
* 1986 - 1988: Adolf Bieringer
* 1988 - 1994: Karl Miltner
* 1994 - 2005: Gerlinde Hämmerle
* dende o 6 de xuño de 2005: Rudolf Kühner

## Véxase tamén 
### Ligazóns externas 
* Web oficial
Nannestad

**Nannestad**  é un concello do condado de Akershus, en Noruega. O concello limita polo norte con Gran e Hurdal, polo leste con Eidsvoll e Ullensaker, polo sur con Gjerdrum e polo oeste con Nittedal e Lunner.
[miniatura|275px|esquerda|Igrexa de [Holter, localidade do concello de Nannestad]]
7ª edición dos Premios Mestre Mateo

[miniatura|250px|[Pazo da Cultura de Pontevedra.]]
Os **Premios Mestre Mateo 2008** galardoaron as producións audiovisuais de Galicia de 2008 e celebrouse o 30 de abril de 2009. Durante a cerimonia, a Academia Galega do Audiovisual presentou os Premios Mestre Mateo en 28 categorías. A cerimonia celebrouse no Pazo da Cultura de Pontevedra e foi conducida polo colectivo de artistas Pista Catro, da formación musical Lamatumbá e o actor Sergio Zearreta.

Coincidindo co décimo aniversario da estrea de *Mareas vivas*, algúns dos seus actores reuníronse sobre o escenario lembrando os seus personaxes. É o caso de Manuel Lourenzo (Melgacho), Ana Santos (Pitusa), Luís Tosar (Andrés), Mela Casal (Celia) e Miguel de Lira (Currás), que aproveitou para reivindicar a lingua e recordar que a serie fora a primeira bilingüe ("en galego e ghallegho") e que, por iso, ninguén lle vía futuro coma non llo vén na actualidade á lingua galega.

## Premios 
[miniatura|dereita|150px|[Tamara Canosa, mellor actriz]]
[miniatura|dereita|150px|[Xosé Manuel Olveira "Pico", Mellor actor secundario.]]
[miniatura|150px|[Belén Constenla, mellor actriz secundaria]]
[miniatura|150px|[Belén Regueira, mellor comunicadora]]
Os gañadores son os que aparecen en primeiro lugar e destacados en **letra grosa**.

## Premios especiais 
### Premio de Honra Fernando Rey 
* Suso Montero

## Véxase tamén 
### Ligazóns externas 
*Finalistas do 2008
*Gañadores do 2008
Rexión de Friburgo

A **Rexión de Friburgo** (en alemán *Regierungsbezirk Freiburg*) é unha das catro rexións administrativas (*Regierungsbezirk*) do estado de Baden-Württemberg, Alemaña, localizada ao suroeste do Land. A súa capital é a cidade de Friburgo.

Subdivídese en tres subrexións ou asociacións rexionais (*Regionalverband*): Hochrhein-Bodensee, Schwarzwald-Baar-Heuberg e Südlicher Oberrhein.

Ten unha área de 9.347 km² e unha poboación de 2.198.354 habitantes (2008).

## Xeografía 
A rexión de Friburgo atópase ao suroeste do estado de Baden-Württemberg e foi chamada até o 31 de decembro de 1972 rexión de Suedbaden. Limita ao sur con Suíza, ao oeste con Alsacia, ao norte coa rexión de Karlsruhe e ao leste coa rexión de Tubinga. A súa extensión e límites actuais foron definidos na reforma territorial e administrativa do 1 de xaneiro de 1973.

## Política 
Os presidentes da rexión de Friburgo, dende 1967, foron:

* 1967 - 1979: Hermann Person
* 1979 - 1991: Norbert Nothelfer
* 1991 - 1998: Conrad Schröder
* 1998 - 2008: Sven von Ungern-Sternberg
* 2008 - 2012: Julian Würtenberger
* 2012 - :Bärbel Schäfer

## Véxase tamén
### Ligazóns externas
* Web oficial
Apolonio

O antropónimo masculino **Apolonio** pode referirse a:
* **Apolonio (bispo)**, suposto bispo de Éfeso.
* **Apolonio (liberto)**, liberto de Craso.
* **Apolonio (seléucida)**, político seléucida.
* **Apolonio Archistrator**, médico grego que viviu probabelmente a finais do século I ou século II.
* **Apolonio Biblas**, médico grego probabelmente do século -III.
* **Apolonio Cronos**, filósofo grego nado en Iassos en Caria.
* **Apolonio de Afrodisias**, historiador e gran sacerdote.
* **Apolonio de Agde**, conde de Agde documentado en 848 e 872.
* **Apolonio de Antioquia**, médico grego que pertencía á seita dos empíricos (século -II).
* **Apolonio de Atenas (orador)**, orador ateniense da época de Septimio Severo.
* **Apolonio de Atenas**, escultor grego do século -I, autor do Torso do Belvedere exhibido nos Museos Vaticanos.
* **Apolonio de Chipre** (s. I), médico da seita dos metódicos.
* **Apolonio de Cition**, médico nado en Cition (Chipre) no século -I.
* **Apolonio de Mindos** (s. -III), astrólogo grego
* **Apolonio de Naucratis**, retórico grego de Exipto.
* **Apolonio de Perge**, matemático e astrónomo grego.
* **Apolonio de Rodas**, bibliotecario da biblioteca de Alexandría e erudito.
* **Apolonio de Sicilia**, líder dunha revolta de escravos en Sicilia (-103).
* **Apolonio de Siria**, filósofo platónico (s. II).
* **Apolonio de Tarso** ou **Tarsensis**, médico grego nado en Tarso probabelmente do século I ou II.
* **Apolonio de Tiana**, filósofo e taumaturgo do Século I.
* **Apolonio de Tiro**, filósofo grego do século -I.
* **Apolonio de Trales**, escultor grego.
* **Apolonio Díscolo**, gramático grego (s. II).
* **Apolonio Empírico** (século -II), médico de Antioquía, membro da seita dos empíricos.
* **Apolonio Glauco**, médico grego do século II ou un pouco antes.
* **Apolonio Herofileo** ou **Apolonio Mus**, médico grego (século -I).
* **Apolonio Hipocrático** (século -IV), médico grego.
* **Apolonio Memfita** (s. -III), médico grego de Exipto.
* **Apolonio Molón** ou **Apolonio de Alabanda Molón**, retórico grego.
* **Apolonio Ofis**, médico grego (s. -II - -I).
* **Apolonio Orgánico**, médico grego probabelmente do século -II ou anterior.
* **Apolonio Pergameno** (s. IV), médico grego nado en Pérgamo.
* **Apolonio Pitaneo**, médico grego nado en Pitanae en Etolia probabelmente no s. I.
* **Apolonio Ther** (s. I), médico grego.
* **Claudio Apolonio** (s. II), médico.
Confinamento magnético

O **confinamento magnético** consiste en conter material en estado de plasma dentro dunha botella magnética, que é un campo magnético ao que se lle dá unha forma determinada para que as partículas positivas ou negativas que compoñen o plasma fiquen dentro da devandita botella.
Isto acádase grazas á forza de Loretz, que di que unha partícula cargada que se move dentro dun campo magnético experimenta unha forza perpendicular ao vector do campo magnético e ao vector desprazamento, co que conseguimos que a partícula non abandone o campo.

O estado de plasma é un estado de agregación da materia no que a axitación térmica é capaz de vencer a atracción eléctrica que sofren os electróns polos núcleos atómicos.

O confinamento magnético é útil porque nos permite quentar materia a temperaturas ás que ningún recipiente material se mantería en estado sólido. Este fenómeno tamén se atopa na natureza nos chamados cintos de Van Allen que nos protexen do vento solar.

## Véxase tamén 
* Plasma
* Fusión nuclear
Gundemaro

[miniatura|dereita|250px|Mapa político do Suroeste europeo arredor do ano 600 d.C onde se reflicten tres diferentes territorios baixo goberno visigodo; Galicia (*Gallaecia*), España (*Hispania*), e [Septimania.]] 
**Gundemaro**, finado en Toledo no 612, foi un monarca visigodo que reinou no reino visigodo da Península Ibérica (Hispania), Septimania e reino de Galiza (Gallaecia)  entre os anos 610 e 612.

## Traxectoria 
Tras encabezar a facción aristocrática descontenta e asasinar ao seu predecesor, Viterico, no ano 610 accede ao trono real. Desempeñara o cargo de gobernador da Septimania, o que lle permitiu sumar os apoios dos católicos e unha vez proclamado rei iniciou un período de represalias contra aqueles que se lle opuxeran. 

Un conde da Septimania chamado Bulgar mantivo con Gundemaro un epistolario, *Sex epistolae ad Gudamarum regem, et ad varios episcopos*, recollido na *Patrologia Latina* de Migne e ofrece datos interesantes tanto de política interior como de política exterior do reino visigodo.

O seu curto goberno caracterizouse polas loitas contra os vascóns, que se espallaban ata o val do Ebro, e que Leovixildo tratara de sufocar infrutuosamente. Tamén iniciou un período de alianzas con reis francos merovinxios, que terminarían pouco despois coa súa morte natural segundo as crónicas (algo pouco habitual nos monarcas daquela época) en 612 na cidade de Toledo. Segundo a *Chronica Regum Visigotthorum,* Gundemaro reinou durante un ano, dez meses e 14 días.

miniatura|esquerda|Estatua de Gundemaro
## Notas 
## Véxase tamén 
### Outros artigos 
*Reino visigodo
*Lista dos reis visigodos
* Galicia na monarquía visigoda
* Moeda visigoda
Sisebuto

**Sisebuto**, finado en Toledo en febreiro de 621, foi un nobre hispano, rei dos visigodos entre os anos 612 e 621. Sucedeu a Gundemaro, finado de morte natural no ano 612, e posiblemente pertencía á mesma facción do seu predecesor. A el atribúeselle a construción da igrexa de Santa Leocadia en Toledo, e que máis tarde foi sede de catro concilios relixiosos. Morreu en circunstancias estrañas, posibelmente envelenado, e foi sucedido polo seu fillo Recaredo II.

[miniatura|150px|esquerda|Estatua de Sisebuto en [Toledo.]]

## Traxectoria 
[miniatura|250px|Mapa político do Suroeste europeo arredor do ano 600 d.C onde se reflicten tres diferentes territorios baixo goberno visigodo; Galicia (*Gallaecia*), España (*Hispania*), e [Septimania.]] 
Polas fontes sábense algunhas características persoais de Sisebuto. Desaprobaba o teatro (ao parecer era mal considerado, polo menos entre os católicos, xa que Isidoro de Sevilla tamén o desaprobaba) e nunha carta reprocha ao bispoEusebio de Tarraco (que xa aparece como bispo no sínodo da Tarraconense de 614) o seu interese polas artes escénicas. Sabemos que nomeou bispos, porque na mesma carta na que increpaba a Eusebio, mandaba a este, como metropolitano, consagrar o portador da carta como bispo de Barcino. Opoñíase á entrada dos bispos nos mosteiros, desde cando o quixo facer Cecilio de Mentesa.

Foi un dos primeiros gobernantes en Europa en facer unha persecución aos xudeus.

Como escritor gozou de certa sona, grazas a un poema sobre as eclipses (a chamada *Epistula sisebuti,* coa colaboración de Isidoro de Sevilla) e á obra *Vida e paixón de San Desiderio*, onde narra a vida do santo galo, executado en 606 ou 607 por orde do rei Teodorico de Borgoña e da súa avoa a visigoda Brunexilda, ambos inimigos de Gundemaro e outros reis visigodos.

## Notas 
## Véxase tamén 
### Outros artigos 
*Reino visigodo
*Lista dos reis visigodos
* Galicia na monarquía visigoda
* Moeda visigoda
Suintila

[miniatura|dereita|250px|Mapa político do Suroeste europeo arredor do ano 600 d.C onde se reflicten tres diferentes territorios baixo goberno visigodo; Galicia (*Gallaecia*), España (*Hispania*), e [Septimania.]] 
**Suintila** (? - 634) foi rei dos visigodos entre os anos 621 a 631.

Combatía contra os territorios baixo poder bizantino na Península Ibérica desde o ano 620 á ordes de Sisebuto. Ao ano seguinte foi elixido rei, despois da morte de Recaredo II.

Xa rei, Suíntila proseguiu a loita contra os bizantinos que ocupaban partes da Bética desde o século VI. Conseguiu expulsalos e fortalecer o poder visigodo na Península Ibérica.

Outro proxecto do rei foi o de reforzar a autoridade da coroa fronte á nobreza e á Igrexa. Tentou trocar a sucesión electiva visigoda pola hereditaria, mais os poderes instalados reaccionaran fortemente contra tal disposición que crearía unha liña dinástica, convertendo esta tentativa no maior fracaso de Suíntila.

En 631 Sisenando, gobernador da Septimania, organizou unha conxura que puxo fin ao reinado de Suíntila. No IV Concílio de Toledo, en 633, presidido por Isidoro de Sevilla, arcebispo de Sevilla, Suíntila foi excomulgado e todos os seus bens foron confiscados. Nese mesmo concílio, Sisenando foi lexitimado como rei, restablecendo oficialmente o carácter electivo da monarquía visigoda. Suíntila morreu un ano despois.

## Véxase tamén 
### Outros artigos 
*Reino visigodo
*Lista dos reis visigodos
* Galicia na monarquía visigoda
* Moeda visigoda
Keith Moon

**Keith John Moon**, nado en Londres o 23 de agosto de 1946 e finado o 7 de setembro de 1978, foi un músico Inglés, coñecido por ser o batería do grupo de rock inglés The Who.
## Traxectoria 
Gañou eloxios polo seu estilo innovador e exuberante de tambores, e a notoriedade polo seu comportamento excéntrico e a miúdo autodestrutivo, o que lle valeu o alcume de "Moon the Loon" (Moon o Tolo). Moon uniuse a The Who en 1964, substituíndo a Doug Sandom. Tocou en todos os álbums e singles desde o seu debut, en 1964 " Zoot Suit", a 1978 en *Who Are You*, que foi editado tres semanas antes da súa morte.

Moon era coñecido pola súa dramática e emocionante forma de tocar a batería, evitando frecuentemente os ritmos básicos, enfocando a súa técnica na rapidez, subliñando os redobres a través dos tambores, manexando ambidiestramente o dobre bombo e golpeando salvaxemente os pratos. É mencionado no Salón da Fama do Rock como un dos máis grandes baterías de todos os tempos do rock and roll, e foi incluído postumamente no Salón do Rock como membro The Who en 1990.

O legado de Moon, como membro de The Who, como solista e como unha personalidade excéntrica, segue colleitando premios e eloxios, entre eles os lectores de *Rolling Stone* escollérono no segundo lugar da revista como un dos "mellores batería de todos os tempos" en 2011, case 35 anos despois da súa morte.

## Notas 
## Véxase tamén 
### Ligazóns externas 
* TheWho.com Páxina oficial de The Who
* Equipamento musical de Keith Moon en TheWho.net  
* Keith Moon 
* Arquivo da *BBC* sobre Keith Moon
* Further Information about Forthcoming Keith Moon Biopic
Chintila

miniatura|dereita|Estatua de Chintila
**Chintila** (?-639), rei dos visigodos entre os anos 636 e 639.

Foi elixido rei pola nobreza e polos bispos en 636, xa segundo as normas codificadas no canone 75 do IV Concilio de Toledo. Chintila non conseguiu relosver satisfactoriamente os problemas que aflixían o reino visigodo xa desde o tempo do seu antecesor inmediato Sisenando, polo que o seu reinado pasou á Historia como unha época de inseguridade e de inestabilidade.

Tivo que afrontar revoltas na Septimania e na Gallaecia, e, véndose incapaz de afrontalas, deixou o goberno nas mans de eclesiásticos, situación que perdurou até ao final do seu reinado.

Dedicou moi tempo aos concilios, convocando os V e VI Concilios de Toledo en xuño de 636 e de 638, respectivamente. Determinouse, entre outros asuntos, que a persoa elixida rei tería que provir da nobreza e en caso algún dos "tonsurados" nin ser de "orixe servil" ou "estranxeiros". Fixáranse penas canónicas para as conspiracións contra a coroa e estabelecer que as propiedades lexitimamente adquiridas polo rei non poderían ser confiscadas polo seu sucesor. Prohibiuse tamén aos non-católicos vivir no reino, o que provocou unha gran cantidade de conversións forzadas.

Chintila morreu en 639, de morte natural, sucedendolle Tulga.

## Véxase tamén 
### Outros artigos 
*Reino visigodo
*Lista dos reis visigodos
* Galicia na monarquía visigoda
* Moeda visigoda
Tulga

**Tulga**, finado no ano 642, foi rei dos visigodos entre 640 e 642, sucedendo a seu pai Chintila.

## Traxectoria 
Atribúeselle debilidade de goberno contra os vascóns, así como fraxilidade estatal ao ser deposto tan só dous anos despois do seu coroamento. A revolta que o depuxo foi iniciada por Chindasvinto, un militar ancián de 79 anos. Desempeñaba, probabelmente, un cargo de comando militar ou civil na rexión fronteiriza cos vascóns. Apercebéndose da fraxilidade do trono de Tulga, convocou os nobres godos terratenentes, a poboación xermánica da zona e fíxose proclamar rei, a pesar de lle faltar a chancela dos bispos. A súa aclamación tivo lugar en Pampalica, posibelmente a Pampliega actual, preto de Burgos.

A secuencia dos feitos altérase conforme as fontes:

De acordo con Sixiberto Glembacense o rebelde, seguro dos seus apoios e coa adhesión doutros nobres, marchou sobre Toledo, depuxo a Tulga facéndoo tonsurar, deste xeito inhabilitouno para ocupar o trono; o destino posterior de Tulga é descoñecido.

Santo Ildefonso, por outro lado, deixou un relato distinguido: a rebelión de Chindasvinto obtivo algún apoio entre a nobreza mais non triunfou debido á falta de apoio do clero. Tulga conservou o trono e Chindasvinto mantívose un rebelde, ata que a oportuna morte do rei, por doenza, permitiu o recoñecemento de Chindasvinto como rei polos electores reais.

## Véxase tamén 
### Outros artigos 
*Reino visigodo
*Lista dos reis visigodos
* Galicia na monarquía visigoda
* Moeda visigoda
Chindasvinto

miniatura|dereita|Chindasvinto
**Chindasvinto**, tamén chamado **Chindasvindo** ou **Quindasvinto**, foi un rei visigodo que gobernou entre os anos 642 e 653.

## Traxectoria 
Foi escollido para ocupar o trono o ano de 642, cando xa era ancián, téndose dedicado a pacificar o reino, dominar as faccións disidentes e a someter a inqueda nobreza. Gañou a merecida fama de sabio lexislador polas súas importantes realizacións. Convocou o VII Concílio de Toledo (16-10-646), e asociou ao seu fillo Recesvinto ao trono (649), consolidou a inconstante monarquía visigoda e protexeu as artes e as letras do seu reino.

## Véxase tamén 
### Outros artigos 
*Reino visigodo
*Lista dos reis visigodos
* Galicia na monarquía visigoda
* Moeda visigoda
Sisenando

**Sisenando** (?-636), rei dos visigodos entre 631 e 636.

Sisenando axudou a destronar Suintila, coa axuda de Dagoberto da Neustria, en troco dunha bandexa de ouro de cincocentas libras de peso, e subiu ao trono en 631.

Convocou o IV Concílio de Toledo no cal se formularan coleccións de Leis, tanto civís canto eclesiásticas, citando entre as primeiras o famoso *Forum iudiciorum* (foro dos xuíces), e entre as segundos 29 cánones relativos á disciplina e á administración da Igrexa. Os cregos foron declarados exentos de impostos e taxas, prevíronse castigos para quen faltase aos xuramentos de lealdade para co rei ou se revelasen contra el.

O reinado de Sisenando viviu unha crise provocada pola rebelión de Iudila, o que provocou o atraso na reunión do Concilio ata finais de 633. A pesar da revolta non vir mencionada en calquera fonte literaria, existen dúas moedas cunhadas en Mérida e na rexión de Iliberris (actualmente Granada) coa inscrición *Iudila Rex*. Da mesma forma, o canon 75 e a demora no inicio do Concílio poderían ser explicados se *Iudila* tentase usurpar o trono.

Sisenando morreu en Toledo en 636, sucedendolle Chintila

## Véxase tamén 
### Outros artigos 
*Reino visigodo
*Lista dos reis visigodos
* Galicia na monarquía visigoda
* Moeda visigoda
Recesvinto

**Recesvinto** (en español, galego e portugués) tamén coñecido como **Recceswinth​, Rekkeswint** (alemán)**, Reccesuinth, Recceswint, Reccaswinth** (inglés**), Réceswinthe** (francés)**, Reccesvinthus, Recceswinthus** (latín), e **Recesvindus**, (no latín do *Liber iudiciorum*), foi un rei visigodo que gobernou entre os anos 649 e 672.

Morreu e foi soterrado na localidade de Gérticos, actual Wamba (provincia de Valladolid), no ano 672. Dende 1845, os seus restos e os do seu sucesor Wamba, permanecen nunha furna na sancristía da Catedral de Toledo.

## Traxectoria 
Foi fillo de Chindasvinto e Riciberga. Foi coroado no 649, estando vivo aínda seu pai, co apoio da nobreza e do clero, e gobernou durante 23 anos, conseguindo durante o seu reinado un amplo período de paz continuada de 19 anos, tan só interrompido ao comezo do seu reinado por algunha revolta como a de Froia.
### Revolta de Froia 
Ao comezo do seu reinado, produciuse unha revolta protagonizada por Froia, duque da Tarraconense, quen, fuxindo da persecución do monarca, coma outros moitos, estableceuse entre os vascóns da Aquitania. Froia mailos vascóns, saquearon as terras do val do Ebro, incendiaron igrexas, asasinaron cregos e puxeron sitio a cidade de Zaragoza. Recesvinto acudiu en auxilio da cidade, conseguiu levanta-lo sitio e matou a Froia.

Durante o seu reinado, foron celebrados o VIII, IX e X Concilios de Toledo. No ano de 654, promulgou o *Liber iudiciorum* ou *Código de Recesvinto*, que perviviu entre os mozárabes de Al-Andalus e foi traducido ao castelán como *Fuero Juzgo*.

## Notas 
## Véxase tamén 
### Bibliografía 
* 
* 
* 

### Outros artigos 
*Reino visigodo
*Lista dos reis visigodos
* Galicia na monarquía visigoda
* Moeda visigoda
Wamba

**Wamba**  ou  **Vamba**, finado no ano 687, foi un rei visigodo que reinou entre os anos 672 e 680.

## Traxectoria 
A morte de Recesvinto levou á nobreza a proclamalo rei, a pesar de rexeitar o nomeamento debido á súa avanzada idade. Wamba foi forzado pola nobreza a aceptar o trono na localidade de Gérticos, despois chamada Wamba (situada na actual provincia de Valladolid, a 19 km da capital) na súa honra. Por iniciativa propia esixiu ser coroado en Toledo o 20 de outubro de 672.
[miniatura|Estatua de Wamba na [Plaza de Oriente de Madrid.]]
Foi o último rei que deu esplendor aos visigodos. Coa súa morte comeza a decadencia. O seu reinado non foi fácil, pois o pasou case enteiramente sufocando as loitas internas da nobreza contra a monarquía, os nobres entre si, os católicos contra os arianos e a poboación hispanorromana contra os visigodos. Ademais tivo que sufocar unha rebelión dos vascóns, e no 672 houbo de enfrontarse a un novo e descoñecido perigo: a invasión de norteafricanos ou árabes, que tentaron pasar á Península por Alxeciras, intento que foi rexeitado polos visigodos.

Crese que o metropolitano de Toledo, Xiao II, interveu na conxura que acabou co poder do rei Wamba. O rei foi enganado e narcotizado e unha vez nese estado, tonsurárono, vestírono cun hábito de monxe e obrigárono a renunciar á coroa no ano 680.

Durante o seu reinado celebrouse o terceiro concilio de Braga.

## Notas
## Véxase tamén 
### Bibliografía 
* 
### Outros artigos 
*Reino visigodo
*Galicia na monarquía visigoda
*Moeda visigoda
Rexión de Tubinga

A **Rexión de Tubinga** (en alemán *Regierungsbezirk Tübingen*) é unha das catro rexións administrativas (*Regierungsbezirk*) do estado de Baden-Württemberg, Alemaña, localizada ao suroeste do Land. A súa capital é a cidade de Tubinga.

Subdivídese en tres subrexións ou asociacións rexionais (*Regionalverband*): Neckar-Alb, Donau-Iller e Bodensee-Oberschwaben.

Ten unha área de 8.917,82 km² e unha poboación de 1.808.388 habitantes (2008).

## Xeografía 
A rexión de Friburgo atópase ao sueste do estado de Baden-Württemberg e foi chamada até o 31 de decembro de 1972 *rexión de Südwürttemberg-Hohenzollern*.

Limita ao sur co Lago Constanza, ao oeste coas rexións de Friburgo e Karlsruhe, ao norte coa Rexión de Stuttgart e ao leste con Baviera. A súa extensión e límites actuais foron definidos na reforma territorial e administrativa do 1 de xaneiro de 1973.

## Política 
Os presidentes da rexión de Tubinga, dende 1973, foron:
* 1973–1975: Hans-Jörg Mauser
* 1975–1997: Max Gögler
* 1997–2006: Hubert Wicker
* 2006–2015: Hermann Strampfer
* 2015–2016: Jörg Schmidt
* 2016–...: Klaus Tappeser

## Véxase tamén 
### Ligazóns externas 
* Web oficial